
CAMERA  DEPUTAŢILOR

Comisia pentru muncă şi protecţie socială 


Nr.27/480/13 octombrie 2004
RAPORT

asupra propunerilor legislative pentru modificarea şi completarea 
Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu  două propuneri legislative pentru modificarea şi completarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, trimise cu adresele nr.P.l.-X 574 din 29 septembrie 2004 şi P.l.-X 591 din 4 octombrie 2004.


La întocmirea prezentului raport, în conformitate cu prevederile art.66 din Regulamentul Camerei Deputaţilor, Comisia a avut în vedere avizele Consiliului Legislativ, punctele de vedere ale Guvernului şi avizele de la următoarele comisii:
1. Comisia pentru buget, finanţe şi bănci (la P.l.X - 574 şi P.l.-X 591);

2. Comisia pentru drepturile omului, culte şi problemele minorităţilor naţionale (la P.l.-X 574).

2. Propunerile legislative fac parte din categoria legilor ordinare, conform prevederilor constituţionale, şi au fost respinse de Senat în şedinţele din 23 septembrie 2004 (P.l.-X 574) şi 30 septembrie 2004 (P.l.-X 591), cu respectarea prevederilor art.76 alin.(2) din Constituţie, republicată.

La dezbaterea acestor propuneri legislative a participat ca invitat, în conformitate cu prevederile art.51 şi 52 din Regulamentul Camerei Deputaţilor, d-na Georgeta Gheorghe – director în cadrul Ministerului Muncii, Solidarităţii Sociale şi Familiei.

3. La lucrările comisiei au fost prezenţi 19 deputaţi, din totalul de 20 membri ai comisiei.

4. Propunerile legislative, potrivit art.75 din Constituţie şi art.86 din Regulamentul Camerei Deputaţilor, sunt de competenţa decizională a Camerei Deputaţilor.

În urma dezbaterii propunerilor legislative în şedinţa din 12 octombrie 2004, Comisia propune respingerea acestora. Motivarea respingerii se regăseşte în anexă.

SECRETAR,



Smaranda DOBRESCU

Întocmit, 

A N E X Ă

	Nr. crt.
	Titlul propunerii legislative
	Nr. şi data învestirii 

(P.l.-X)
	Nr. înregistrării 

la comisie
	Număr voturi
	Obiect de reglementare
	Motivare respingere

	0
	1
	2
	3
	6
	4
	

	1
	Propunere legislativă pentru modificarea şi completarea ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

	574
din

29.09.2004
	458
din 30.09.2004
	unanimitate
	Modificarea Ordonanţei Guvernului nr.105/1999 în sensul includerii în categoria persoanelor care beneficiază de prevederile orodonanţei şi a cetăţenilor de etnie romă care au fost strămutaţi de către autorităţi, din unele cartiere ale municipiului Bucureşti, în câteva comune din Bărăgan.
	Potrivit Ordonanţei Guvernului nr.105/1999, aprobată cu modificări prin Legea nr.189/2000, cu modificările ulterioare, nu există nici un fel de discriminare între cetăţenii aparţinând diferitelor etnii, astfel încât dispoziţiile legii sunt pe deplin aplicabile inclusiv pentru cetăţenii de etnie romă care îndeplinesc condiţiile pentru a fi îndreptăţiţi la despăgubiri.
De asemenea, propunerea de extindere a perioadei de la 6 martie 1945 până la 1 iulie 1964, excede intenţia legiuitorului.



	
	
	
	
	
	
	

	2
	Propunere legislativă pentru modificarea ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
	591

din 

04.10.2004
	463

din 05.10.2004
	unanimitate
	Modificarea Ordonanţei Guvernului nr.105/1999 în sensul eliminării unor inechităţi în stabilirea indemnizaţiei lunare a beneficiarilor titulari şi a urmaşilor, eliminarea termenului pentru depunerea cererilor privind stabilirea drepturilor şi majorarea indemnizaţiilor lunare a membrilor comisiei pentru stabilirea drepturilor.
	Este inechitabilă stabilirea aceloraşi indemnizaţii atât pentru titularul dreptului cât şi pentru soţul supravieţuitor. 

Cât priveşte majorarea indemnizaţiei beneficiarilor legii, precizăm că actualele cuantumuri propuse sunt depăşite, ca urmare a ultimelor indexări intervenite

	
	
	
	
	
	
	prin hotărâre a Guvernului.
Drept urmare, sub acest aspect, propunerea rămâne fără obiect.

Prin modificarea art.7 alin.(2) a O.G. nr.105/1999, aşa cum a fost modificată prin Legea nr.323/2004, termenul limită până la care se pot depune cererile pentru stabilirea drepturilor s-a prelungit până la 31 decembrie 2006, fiind suficientă perioada de timp în care se mai poate solicita deschiderea dreptului.

